
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 75 


5 Φεβρουάριου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Εμβαδού 0,459 στρεμ¬ 
μάτων στη θέση «Δήλεσι ή Ψωμιά» Περκρ. Δήμου Οι- 
νοφϋτων Ν. Βοιωτίας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδκών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο 
και βρίσκεται εντός του εγκεκριμένου ρυμοτομικού 
σχεδίου Αθηνών. 

Τροποποίηση ρυμοτομικού σχεδίου πόλεως Ευόσμου 
Ν. Θεσσαλονίκης στο Ο.Τ. 113 που περικλείεται 
από τις οδούς Ο.Τ. 113 που περικλείεται από τις 
οδούς Ρήγα Φεραίου, Αργυροκάστρου Αθανασίου 
Διάκου και Αριστοτέλους. 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 14 (1) 

Κήρυξη αναδασωτέας έκτασης Εμβαδού 0,459 στρεμμά¬ 
των στη θέση «Δήλεσι ή Ψωμιά» Περκρ. Δήμου Οινοφύ- 
των Ν. Βοιωτίας. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΒΟΙΩΤΙΑΣ 
Έχοντας υπόψη 

1. Τις διατάξεις των άρθρων 117 παρ. 3 του Συντάγμα¬ 
τος της Χώρας, την αριθ. 38 και 1 και 41 παρ. 1 του Ν. 
998/79, ως και των άρθ. 12 παρ. 2 του Ν. 2040/92 «Ρύθ¬ 
μιση θεμάτων αρμοδιότητας Υπ. Γεωργίας κ.λπ.». 

2. Τις αριθ. (α) 160417/1180/8.7.80 και (β) 182447/ 
3049/24.9.80 διαταγές του Υπουργείου Γεωργίας. 

3. Τις διατάξεις των άρθρ. 4 παρ. 1 και 7 του Ν. 2240/ 
94, ως και του άρθ. 14 του Ν. 2399/96. 


4. Την αριθ. 4089/30.12.96 αναφορά - πρόταση του 
Δασαρχείου θηβών για κήρυξη ως αναδασωτέας εποικι- 
στικής δασικής έκτασης εμβαδού 0,45972 στρεμ. στη 
θέση «Ψωμιά» - Δήλεσι περιφέρειας Δήμου Οινοφύτου 
Νομού Βοιωτίας η οποία καλυπτόταν από δασική βλά¬ 
στηση Χαλεπίου πεύκης και σχίνων και η οποία εκχερσω- 
θείσα παράνομα από την κληρούχο Φωτού λα σΰζ. Μου¬ 
ρούλη με σκοπό την παράνομη οικοπεδοποίησή της, απο¬ 
φασίζουμε: 

Κηρύσσουμε αναδασωτέα με σκοπό, τη διατήρηση του 
δασικού χαρακτήρα, την προστασία και την αποκατά¬ 
σταση της δασικής βλάστησης, με φυσική ή τεχνική ανα¬ 
γέννηση, την εποικιστική δασώδη έκταση εμβαδόν 
0,45972 στρεμ. που βρίσκεται στη θέση «Ψωμιά» - Δή¬ 
λεσι περκρ. Δήμου Οινοφϋτων Ν. Βοιωτίας και καταστρά¬ 
φηκε με παράνομη εκχέρσωση. 

Η παραπάνω αναδασωτέα έκταση προσδιορίζεται από 
τα στοιχεία Α-Β-Γ - Δ- Ε- Ζ-Α. 

Η παραπάνω αναδασωτέα έκταση προσδιορίζεται από 
τα στοιχεία Α — Β — Γ — Δ — Ε — Ζ—Αστό συνημμένο τοπ/κό 
διάγραμμα με κλίμακα 1: 400 και φαίνεται η θέση της στο 
απόσπασμα χάρτου με κλίμακα 1:5000 που αποτελούν 
αναπόσπαστο μέρος της απόφασης αυτής, ορίζεται δε η 
έκταση: 

Βόρεια: Με όμοια εποικιστική δασώση έκταση. 

Νότια: Με αγροτοδοσικό δρόμο, με την επωνυμία «οδός 
Κρήτης». 

Ανατολικά: Με παράνομα οικοπεδοποιηθείσα όμοια 
εποικιστική δασική έκταση. 

Δυτικά: Με αγροτοδοσικό δρόμο, με την επωνυμία 
«οδός Έμης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 17 Ιανουάριου 1997 

Με εντολή Γ ενικού Γ ραμματέα 

Περιφέρειας Στερεός Ελλάδας 
Ο Αναπληρωτής Περιφερειακού Δ/ντή 
ΙΩΑΝΝΗΣ ΚΟΥΛΟΥΡΓΙΩΤΗΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 106761/7421 (2) 

Καθορισμός ειδκών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο και 
βρίσκεται εντός του εγκεκριμένου ρυμοτομικού σχε¬ 
δίου Αθηνών. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α’ 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/199 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν 2081/1992 (Α' 154). 

3. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακοϋ επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α'9). 

4. Την αριθ. 103326/1281 /5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Δ/νσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων - πλην Γενικής Γραμματείας Δημο¬ 
σίων Έργων» (1126Β/16.12.1996). 

5. Την από 24.5.1996 αιτιολογική έκθεση της Δ/νσης 


Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 4.6.1996 σύμφωνη γνώμη του ενδιαφερομέ¬ 
νου Ηλία Γ. Μπαρμπαλιά (αριθ. πρωτ. ΥΠΕΧΩΔΕ 74260/ 
5334/4.6.1996). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

Α) 1. Στο διατηρητέο κτίριο που βρίσκεται επί των οδών 
Βασ. Σοφίας αριθ. 60 και Παπαδιαμαντοπούλου αριθ. 1 
του εγκεκριμένου ρυμοτομικού σχεδίου Αθηνών, φερό- 
μενο ως ιδιοκτησία Ηλία Γ. Μπαρμαλιά, το οποίο έχει χα- 
ρακτηρισθεί ως διατηρητέο με την 245/69/8.1.1990 από¬ 
φαση Υπουργού Περιβάλλοντος, Χωροταξίας και Δημο¬ 
σίων Έργων (Δ' 22), επιτρέπεται η κατασκευή δευτέρου 
υπογείου, με χρήση θησαυροφυλακείου και με τη διάταξη 
και της διαστάσεις που φαίνονται στα δύο (2) σχετικά πρω¬ 
τότυπα διαγράμματα σε κλίμακα 1: 50 που θεωρήθηκαν 
από τον Προϊστάμενο της Διεύθυνσης Τοπογραφικών 
Εφαρμογών με την 106761 /1996 πράξη του και που αντί¬ 
τυπά τους σε φωτοσμίκρυνση δηοσιεύονται με την πα¬ 
ρούσα απόφαση. 

2. Κατά τα λοιπά ισχύουν οι διατάξεις της 245/69/ 
8.1.1990 απόφασης Υπουργού Περιβάλλοντος, Χωροτα¬ 
ξίας και Δημοσίων Έργων (Δ’ 22). 

Β) Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 1997 

Με εντολή Υπουργού 
Ο Γενικός Γραμματέας 
ΔΗΜ. ΣΑΡΑΦΟΓΛΟΥ 

Αριθ. 29/48316/ΠΣΚ/3053 (3) 

Τροποποίηση ρυμοτομικού σχεδίου πόλεως Ευόσμου Ν. 

Θεσσαλονίκης στο Ο.Τ. 113 που περικλείεται από τις 

οδούς Ο.Τ. 113 που περικλείεται από τις οδούς Ρήνα 

Φεραίου, Αργυροκάστρου Αθανασίου Διάκου και Αρι- 

στοτέλους. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.23 «Περί σχεδίων 

πόλεων.κ.λπ.» όπως μεταγενέστερα τροποποιήθηκαν 

και συμπληρώθηκαν και ειδικότερα τα άρθρα 3,29 και 70. 

2. Τις διατάξεις του Α.Ν. 314/1968 (ΦΕΚ 47 Α) όπως 
τροποποιήθηκαν και συμπληρώθηκαν με το αριθ. 
1018/71 Ν. Δ/γμα (ΦΕΚ 220 Α) και με την παράραφο 3 
του άρθρου 34 του Νόμου 1577/856 (ΦΕΚ 210Α). 

3. Τις διατάξεις του αριθ. 183/86 Π. Δ/τος ΦΕΚ 70Α) 
και ειδικότερα το άρθρο 1. 

4. Την αριθ. ΔΠ/ΠΜ/27644/865/8.6.93 απόφαση του 
Νομάρχη Θεσσαλονίκης «Αναθεώρηση του ρυμοτομικού 
Σχεδίου Θεσσαλονίκης....» (ΦΕΚ 702 Δ722.6.93). 

5. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης.... κ.λπ.» (ΦΕΚ 90Α) όπως τροποποιήθηκε 
και συμπληρώθηκε με το Νόμο 2240/94 «Συμπλήρωση 
διατάξεων για τη Νομαρχιακή Αυτοδιοίκηση και άλλες δια¬ 
τάξεις» (ΦΕΚ 153 Α'). 

6. Την αριθ. 21/31.3.95 απόφαση Νομαρχιακού Συμ¬ 
βουλίου Θεσσαλονίκης «Οργανισμός Εσωτερικής Υπηρε¬ 
σίας και Νομαρχιακής Αυτοδιοίκησης Θεσ/νίκης» (ΦΕΚ 
392 Β 711.5.95). 

7. Τις αριθ. 204/96, 389/96 και 452/96 αποφάσεις του 
Δημοτικού Συμβουλίου Ευόσμου. 

8. Την αριθ. 18 (συνεδρία 1η/7.1.97) πράξη του Συμ¬ 


βουλίου Χωροταξίας, Οικισμού και Περιβάλλοντος. 

9. Το γεγονός ότι από κανονιστικού χαρακτήρα σκέλος 
αυτής της απόφασης δεν προκαλεϊται δαπάνη σε βάρος 
του Κρατικού Προϋπολογισμού ή του οικείου Ο.Τ.Α. (Δήμο 
Ευόσμου), αποφασίζουμε: 

1. Εγκρίνεται η τροποποίηση του ρυμοτομικού σχεδίου 
πόλεως Ευόσμου Ν. Θεσσαλονίκης στην περιοχή του Ο.Τ. 
113 που περικλείεται από τις οδούς Ρήγα Φεραίου, Αργυ¬ 
ροκάστρου, Αθανασίου Διάκου και Αριστοτέλους με: 

α. Τη μείωση του πλάτους της οδού Αθανασίου Διάκου 
από δέκα (10) μέτρα σε οκτώ (8) μέτρα. 

β. Τον αποχαρακτηρισμό του χώρου στάθμευσης (Ρ) 
στη συμβολή των οδών Αθανασίου Διάκου και Αργυροκά¬ 
στρου και του χαρακτηρισμό του ως οικοσομησίμου με 
ταυτόχρονο χαρακτηρισμό ως χώρου στάθμευσης οικοδο¬ 
μήσιμου χώρου δυτικό αυτού. 

γ. Την κατάργηση του προκηπίου πλάτους δύο (2) μέ¬ 
τρων στα οικόπεδα του Ο.Τ. 113 που έχουν πρόσωπο επί 
της οδού Αθανασίου Διάκου, όπως οι παραπάνω ρυθμίσεις 
φαίνονται στο τοπογραφικό διάγραμμα σε κλίμακα 1:500 
που θεωρήθηκε από το Δ/ντή της Δ/νσης Πολεοδομίας 
Θεσ/νίκης και συνοδεύει την απόφαση αυτή και για τους 
λόγους που αναφέρονται στις σχετικές αποφάσεις του 
Δημοτικού Συμβουλίου Ευόσμου κια την γνωμοδότηση του 
Συμβουλίου Χ,Ο.Π. 

2. Η απόφαση αυτή με το διάγραμμα που τη συνοδεύει 
να δημοσιευθούν στην Εφημερίδα της Κυβερνήσεως. 

3. Η ισχύς της αρχΐζι από τη δημοσίευσή της στην Εφη¬ 
μερίδα της Κυβερνήσεως. 

Θεσσαλονίκη, 16 Ιανουάριου 1997 

Ο Νομάρχης 
Κ. ΠΑΠΑΔΟΠΟΥΛΟΣ 

